section_heading: U animiranoj seriji
paragraph_text: Seel je Pokémon koji pripada Lily, Violet i Daisy, 'pravim' Vođama dvorane grada Ceruleana (Misty je obično odsutna zbog putovanja s Ashom Ketchumom, iako je sada ponovno ona Vođa te dvorane). Kada Tim Raketa napadne dvoranu grada Ceruleana, njihov stroj usisa Seela i Ashovog Pikachua. Pikachu iskoristi vodu u dvorani kako bi isključio stroj i spasio Lilyine, Violetine i Daisyine Pokémone, uključujući i Seela. Mnogo kasnije, u jednoj od epizoda tijekom još jedne borbe s Timom Raketa, razvio se u Dewgonga.